অনুরাধাপুরেই আছে অতি প্রাচীন ইসুরমুনিয়া গুহা ও মন্দির। একটি হ্রদের মধ্যে কালো পাহাড়ের খাঁজে প্রায় ১২০০ বছরের পুরোনো গুহাগুলি আধা অন্ধকার, ঠাণ্ডা ও স্যাঁতসেঁতে। কয়েকটা গুহা বাদুড়ে ভর্তি। সারা দেশেই আমি লক্ষ করেছি সন্ধে হলেই ঝাঁকে ঝাঁকে বাদুড় বেরোয়। বেশ বড়োসড় (হাঁস মুরগি সাইজের) চেহারা, বেশিরভাগই ফলাহারী। সারা দেশে ইলেকট্রিক তারে ঝোলা মরা বাদুড় বা তার দেহাবশেষ দেখতে পাবেন।